Ego M., comitissa Nivernensis, notum facio omnibus ad quos littere presentes pervenerint, quod domus Pontiniacensis habet et possidet in nemore juxta Autissiodorum quod dicitur Barrum, XL arpenta nemoris; quorum XX ego M. comitissa, pro remedio anime bone memorie comitis Guidonis donavi prefate domui, sicut idem comes adhuc vivens disposuit et precepit; reliqua vero XX arpenta, pro remedio anime Guillelmi, filii mei, ego comitissa dedi et concessi domui supradicte.